KYK: Kaapstad-karnaval skud sy vere reg | Netwerk24
Deur Roshé Taka 01 Maart 2019 05:30
Kuhle Mditshwa, prof. Rachel Jafta, voorsitter van die Kaapstad-karnaval, en Ntembeko Njabak. Foto: Jaco Marais
Tina Jada en Zandile Dumile in hul kostuums vir die karnaval. Foto: Jaco Marais
Kleurvolle vlotte, kostuums en poppe het Donderdag ’n voorsmakie gegee van hoe dit op 16 Maart by die 10de Kaapstad-karnaval gaan lyk.
Die organiseerders het die media en skenkers genooi na die werkswinkel in Maitland waar die vlotte gebou word.
Die tema vanjaar is “Vuka Ukhanye: Arise and Shine!” en beeld Kaapstad se gees uit, luidens ’n verklaring deur Kaapstad-karnaval.
Kuhle Mditshwa en Ntembeko Njaba in hul kostuums vir die karnaval. Foto: Jaco Marais
Vanjaar se vlotte sluit ’n monster in wat mense se “vrese besweer” en ’n verligte marionet ‘Vukani’, wat illustreer hoe die mens sy beperkende oortuigings kan afskud.
Prof. Rachel Jafta, voorsitter van die Kaapstad-karnaval Trust, sê dit is ongelooflik om te sien hoe die vlotte van ’n idee tot ’n finale produk vorder.
Vanjaar se skenkers sluit in Media24, MultiChoice, die Kaapstad-metro, die departement van kuns en kultuur, die Nasionale Loterye-kommissie, Kfm, die Wes-Kaapse regering, Tsogo Sun, die Wes-Kaapse Toerisme, Wes-Kaapse handelsbevorderingsagentskap (Wesgro), Peninsula Beverages, en Gearhouse.
Kleremakers besig met ’n kostuum vir die karnaval. Foto: Jaco Marais
Groot opskop bring hulde aan sterre van 70’s en 80’s
Jaarlikse karnaval gaan weer baie vir feesgangers bied
Groter saak by rugby-‘karnaval’